Tirsdag blev en 26-årig mand fra Vendsyssel anholdt og sigtet for samleje med sin steddatter. Onsdag klokken 11 blev han fremstillet i grundlovsforhør ved Retten i Hjørring og varetægtsfænglset i tre uger til 19. november. Anklager Karina Skou oplyser at forholdet skulle have fundet sted i 2013 og hun kan derudover kun fortælle at manden er sigtet efter fire paragraffer i straffeloven. Bestemmelserne omhandler samlet set samleje og andet seksuelt end samleje med en person under 15 år. Manden er derudover også sigtet for voldtægt. Den 26-årige nægter sig skyldig og kærede fængslingen til landsretten.

Opsummering:
En 26-årig mand fra Vendsyssel er onsdag blevet varetægtsfængslet i tre uger, sigtet for overgreb mod sin steddatter.